কৃষি মাছ চাষ যা-ই বলা হোক না কেন, সব চাষের ক্ষেত্রেই দুটি গুরুত্বপূর্ণ দিক হচ্ছে উপকরণের সহজলভ্যতা ও বাজারজাতকরণের সুবিধা। এখানে দুদিক থেকেই চাষিরা মার খেয়েছেন। একদিকে উপকরণের দাম বেড়েছে, অন্যদিকে বাজারদর কমেছে।  আর এই দুই সংকটকেই উস্কে দিয়েছে কর্দমাক্ত সোয়া কিলোমিটার রাস্তাটি। এই এলাকায় সফল কৈ চাষি মাহফুজুল ইসলাম স্পষ্টই বললেন, কৈ দিয়ে জেগে উঠেছিল যে গ্রাম, কৈ চাষই সে গ্রামকে ডুবিয়েছে হতাশার মধ্যে।